section_heading: Recenzije
paragraph_text: Steve Huey, recenzent s mrežnog mjesta AllMusic, albumu je dodijelio četiri i pol zvjezdica od njih pet i izjavio: "Chuck Schuldiner još više ističe gitarske harmonije uz pomoć gitarista Andyja LaRocquea iz King Diamonda. Basist Steve DiGiorgio svojim se glazbalom služi kao trećom gitarom, zbog čega nastaje jedinstvena glazbena međuigra. Individual Thought Patterns zacementirao je reputaciju Deatha ne samo kao jednog od osnivača death metala, nego i kao jednog od najkreativnijih, glazbeno najvještijih i najslušljivijih sastava tog žanra."<ref> Recenzent mrežnog mjesta Sputnikmusic dao mu je četiri boda od njih pet i komentirao: "Na tom četrdesetominutnom albumu i dalje se nalaze vrlo snažni rifovi kojima se Death oduvijek služio, ali kao što je slučaj s prethodnikom Individual Thought Patternsa, Humanom, rifovi, solodionice i bubnjanje tehnički su zahtjevniji nego ikada prije." Dodao je: "Basističke dionice Stevea DiGiorgija jasno se čuju i solidno podupiru gitare, što je rijetkost u death metalu." Kao jedinu manu albuma naveo je "glas Chucka Schuldinera. Chuckovi vokali mogu se opisati dubokim, kaotičnim vikanjem. Slični su onome što se može čuti u thrash metalu, iako su malo dublji do toga i zvuče pomalo jezivo, a opet nisu toliko duboki i jezivi da bi ih se moglo smatrati režanjem death metala. Chuckov način pjevanja prilično je jednostavan i bez varijacija; iako znaju biti dosta naporni, solidno su izvedeni. Međutim, njegovo pjevanje ne umanjuje činjenicu da su pjesme izvrsno skladane i izvedene. Ipak, da mogu zamijeniti Chuckove vriskove za prestižnije death growlove, vrlo bih vjerojatno to učinio jer bi oni zasigurno Individual Thought Patterns učinili snažnijim [uratkom]."<ref>Death - Individual Thought Patterns (staff review). Sputnikmusic. Pristupljeno 18. kolovoza 2011.